3.  การประกอบธุรกิจ

    1.  ลักษณะผลิตภัณฑ์

บริษัท ไพลอน จำกัด (มหาชน)
ดำเนินธุรกิจรับเหมาก่อสร้างงานฐานรากสำหรับโครงการภาครัฐบาลและเอกชน
โดยมีสายงานหลักดังต่อไปนี้

1.  งานเสาเข็มเจาะ (Bored Pile)

เสาเข็มเจาะเป็นเสาเข็มที่นิยมใช้กับการก่อสร้างฐานรากของโครงสร้างขนาดใหญ่
และโครงสร้างอาคารในบริเวณที่มีพื้นที่จำกัด
ซึ่งไม่สามารถใช้เสาเข็มตอกได้เนื่องจากปัญหาด้านการขนส่ง
หรือเนื่องจากบริเวณก่อสร้างชิดอาคารข้างเคียงมากซึ่งความสั่นสะเทือนจากการตอกเสาเข็มอาจจะก่อให้เกิดความเสียหายกับอาคารข้างเคียงได้
ส่วนการใช้เสาเข็มเจาะจะไม่ทำให้ดินเกิดการเคลื่อนตัวซึ่งอาจไปดันสิ่งปลูกสร้างข้างเคียงให้เสียหายได้เหมือนกับการตอกเสาเข็ม
นอกจากนี้เสาเข็มเจาะยังลดมลภาวะเรื่องเสียงและแรงสั่นสะเทือนเมื่อเทียบกับการใช้เสาเข็มตอก
ทั้งนี้งานเสาเข็มเจาะของบริษัทส่วนใหญ่จะเป็นเสาเข็มเจาะที่มีขนาดเส้นผ่านศูนย์กลางน้อยกว่า 50
เซนติเมตร จนถึง 1.80 เมตร และทำได้ถึงความลึกมากกว่า 60 เมตร
ขึ้นอยู่กับการออกแบบกำลังรับน้ำหนักของเสาเข็มโดยวิศวกร และสภาพชั้นดินในแต่ละพื้นที่

เสาเข็มเจาะนั้นสามารถจำแนกตามขนาดได้เป็น 3 ประเภท

-   เสาเข็มเจาะขนาดเล็ก : เป็นเสาเข็มที่มีเส้นผ่าศูนย์กลางน้อยกว่า 50 เซนติเมตร
    เหมาะสำหรับใช้ในการก่อสร้างฐานรากของอาคารขนาดเล็ก โดยส่วนใหญ่มีความลึกประมาณ
    21 เมตร เหมาะสำหรับบ้านเรือน โรงงาน หรือโครงสร้างที่มีน้ำหนักไม่มากนัก

-   เสาเข็มเจาะขนาดกลาง : เป็นเสาเข็มที่มีเส้นผ่าศูนย์กลางระหว่าง 50 เซนติเมตร
    แต่ไม่เกิน 1 เมตรโดยส่วนใหญ่มีความลึกประมาณ 21-55 เมตร
    ขึ้นอยู่กับลักษณะชั้นดินในแต่ละพื้นที่และน้ำหนักของโครงสร้างที่รองรับ
    เหมาะสำหรับใช้ในการก่อสร้างโครงสร้างขนาดปานกลางจนถึงขนาดใหญ่ เช่น
    สะพานข้ามแยก อาคาร และโรงงานขนาดใหญ่ โดยที่ผ่านมาบริษัทได้เข้าทำโครงการ
    งานสะพานข้ามแยกสุขสวัสดิ์ โครงการอาคารศาลปกครอง ถนนแจ้งวัฒนะ
    และโครงการอาคารผู้โดยสารสนามบินเชียงใหม่ เป็นต้น

-   เสาเข็มเจาะขนาดใหญ่ : เป็นเสาเข็มที่มีเส้นผ่าศูนย์กลางมากกว่า 1 เมตรขึ้นไป
    เหมาะสำหรับใช้ในการก่อสร้างโครงสร้างขนาดใหญ่ซึ่งต้องการกำลังรับน้ำหนักต่อเสาเข็มหนึ่งต้นสูงมาก
    เช่น อาคารสูง ทางยกระดับ ทางรถไฟยกระดับ สะพานขนาดใหญ่ เป็นต้น
    โดยบริษัทสามารถก่อสร้างเสาเข็มเจาะได้จนถึงขนาดเส้นผ่าศูนย์กลาง 2
    เมตรและความลึกถึง 70 เมตร ซึ่งที่ผ่านมาบริษัทได้เข้าทำ
    โครงการรถไฟฟ้าเชื่อมต่อสนามบินสุวรรณภูมิ (Airport Rail Link)
    โครงการส่วนขยายรถไฟฟ้า BTS ช่วงภาษีเจริญ โครงการศาลาว่าการกรุงเทพมหานคร
    ดินแดง เป็นต้น

ในอีกด้านหนึ่ง การก่อสร้างเสาเข็มเจาะนั้นสามารถแบ่งตามกรรมวิธีการทำงานได้เป็น 2 แบบคือ
เสาเข็มเจาะแบบแห้งและเสาเข็มเจาะแบบเปียก
ทั้งนี้เสาเข็มเจาะแบบแห้งเหมาะสำหรับเสาเข็มที่มีขนาดเส้นผ่าศูนย์กลาง 35 ถึง 60 เซนติเมตร
และความลึกของหลุมเจาะไม่มากนัก โดยก้นหลุมยังอยู่ในชั้นดินเหนียวแข็ง
โดยทั่วไปจะสามารถรับน้ำหนักได้ไม่เกิน 120 ตันต่อต้น
ซึ่งจะก่อสร้างโดยทำการเจาะดินลงไปโดยไม่มีการเติมสารละลายพยุงหลุมเจาะ
เมื่อเสร็จแล้วจึงติดตั้งโครงเหล็กและเทคอนกรีตลงไปในหลุม
ในขณะที่เสาเข็มเจาะแบบเปียกนั้นมีขนาดเส้นผ่าศูนย์กลางตั้งแต่ 50 เซนติเมตร
ขึ้นไปโดยไม่จำกัดความลึกของหลุมเจาะ ทำให้เสาเข็มรับน้ำหนักได้มาก
วิธีการก่อสร้างนั้นคล้ายคลึงกับเสาเข็มเจาะแบบแห้ง
เพียงแต่การขุดนั้นจะเติมสารละลายพยุงหลุมเจาะลงไป เพื่อป้องกันการพังทลายของดิน
ทั้งนี้งานเสาเข็มเจาะของบริษัทโดยส่วนใหญ่แล้วจะเป็นเสาเข็มเจาะแบบเปียกที่มีขนาดเส้นผ่านศูนย์กลางมากกว่า
50 เซนติเมตร ขึ้นไป

บริษัทมีรายได้จากงานเสาเข็มเจาะในปี 2546 ปี 2547 และ ปี 2548 ประมาณร้อยละ 56.02
และ 68.00 และ 86.56 ของรายได้รวมตามลำดับ
โดยบริษัทคาดว่าบริษัทจะยังคงมีสัดส่วนรายได้หลักมาจากงานประเภทนี้ต่อไป

1.  งานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง (Jet Grouting)

งานปรับปรุงคุณภาพดิน (Ground Improvement)
มีวัตถุประสงค์เพื่อเพิ่มเสถียรภาพให้กับโครงสร้างของดินเดิม
ทำให้ดินมีกำลังรับน้ำหนักมากขึ้นและป้องกันการเคลื่อนตัวของดิน
โดยบริษัทมีการให้บริการงานประเภทนี้โดยวิธีการอัดฉีดซีเมนต์ด้วยแรงดันสูง (Jet Grouting)
ที่ความดันประมาณ 200 ถึง 400 บาร์ โดยอาจแบ่งลักษณะของงานออกเป็นแต่ละประเภทดังต่อไปนี้

1.  เสาเข็มดินซีเมนต์ (Soil Cement Column)

  เป็นการปรับปรุงคุณสมบัติของดินอ่อนตลอดชั้นความหนา
  เริ่มต้นโดยการอัดฉีดน้ำภายใต้ความดันสูงเพื่อกวนให้ชั้นดินอ่อนตัวและมีขนาดรูปทรงตามที่ต้องการ
  แล้วจึงอัดฉีดน้ำปูนลงไปผสมกับดินในบริเวณ ดังกล่าวทำให้เกิดการแข็งตัวกลายเป็นแท่งดินซีเมนต์
  ซึ่งมีความสามารถในการรับน้ำหนักตามที่ออกแบบและช่วยลดปัญหาการทรุดตัวของโครงสร้าง
  การทำเสาเข็มดินซีเมนต์โดยวิธีอัดฉีดซีเมนต์ด้วยแรงดันสูง (Jet Grouting)
  จะให้คุณภาพแท่งดินซีเมนต์และความสม่ำเสมอของเนื้อดินซีเมนต์ที่ดีกว่าวิธีทั่วไปซึ่งมีทั้งแบบใช้ความดันต่ำ
  (Low Pressure Mix) และแบบใช้ใบกวนดิน (Rotary Mix)
  ในปัจจุบันมีการนำเสาเข็มดินซีเมนต์ไปประยุกต์ใช้หลายรูปแบบเช่น ฐานรากงานถนน
  ลานจอดเครื่องบิน เขื่อน ประตูระบายน้ำ รวมไปถึงการเพิ่มเสถียรภาพให้กับตลิ่งของคลอง
  โดยที่ผ่านมาบริษัทได้เข้าทำโครงการตามพระราชดำริก่อสร้างประตูระบายน้ำและคันกั้นน้ำเพื่อกักน้ำจืดในลุ่มน้ำปากพนัง
  จังหวัดนครศรีธรรมราช โครงการสถานีดับเพลิง/กู้ภัยที่สนามบินสุวรรณภูมิ เป็นต้น

2.  การเพิ่มกำลังรับน้ำหนักและเสถียรภาพของดินเฉพาะจุด

  เป็นการปรับปรุงคุณสมบัติและกำลังของดินหรือหินเฉพาะจุด เช่น
  งานอัดฉีดรอยแตกของชั้นหินหรือดินในงานก่อสร้างเขื่อน
  การเพิ่มเสถียรภาพและกำลังของดินในงานขุดหรืองานเจาะเฉพาะที่ โดยที่ผ่านมาบริษัทได้เข้าทำ
  โครงการ ระบบท่อส่งน้ำถนนพระราม 2 ของการประปานครหลวง เป็นต้น

ทั้งนี้บริษัทเป็นเพียงหนึ่งในไม่กี่บริษัทในประเทศไทยที่ให้บริการงานประเภทนี้
ซึ่งทำให้มีโอกาสขยายงานออกไปได้อีกมากในอนาคต ในปี 2547 และ ปี 2548
บริษัทมีสัดส่วนรายได้จากงานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง ประมาณร้อยละ
25.73 และร้อยละ 4.67 ตามลำดับ ลดลงจากร้อยละ 42.56 ในปี 2546
เนื่องมาจากการเพิ่มรายได้งานเสาเข็มเจาะที่มีอัตราที่สูงกว่ารายได้จากงานประเภทอื่น

3.1.3 งานก่อสร้างกำแพงกันดินชนิดไดอะแฟรม (Diaphragm Wall)

กำแพงกันดินชนิดไดอะแฟรมเป็นการก่อสร้างกำแพงโดยมีวัตถุประสงค์เพื่อใช้เป็นโครงสร้างรับน้ำหนักและป้องกันการเคลื่อนตัวของดินทางด้านข้าง
โดยจะทำการก่อสร้างกำแพงในชั้นที่ต่ำกว่าผิวดินด้วยคอนกรีตเสริมเหล็กคล้ายคลึงกับการทำเสาเข็มเจาะแบบเปียก
ซึ่งการใช้เทคโนโลยีในการก่อสร้างกำแพงกันดินชนิดนี้ทำให้ไม่ต้องใช้ Sheet Pile
และสามารถสร้างกำแพงกันดินใต้ดินแบบถาวรที่มีหน้าตัดเป็นสี่เหลี่ยมเหมือนกำแพงทั่วไป
แต่มีความแข็งแรงและสามารถป้องกันการรั่วซึมของน้ำได้
ซึ่งส่วนใหญ่จะใช้เพื่อเป็นโครงสร้างของชั้นจอดรถใต้ดิน
กำแพงอาคารผู้โดยสารสำหรับระบบรถไฟฟ้าใต้ดิน และอุโมงค์ลอดทางแยก เป็นต้น

การออกแบบก่อสร้างกำแพงกันดินนั้นสามารถกำหนดความหนาของแผ่นกำแพงได้ตั้งแต่ 50
เซนติเมตร จนถึง 1.5 เมตร โดยเริ่มจากการตักดินขุดหลุมตามขนาดและแนวที่จะทำกำแพง
จากนั้นจึงเติมสารละลายพยุงหลุมเจาะ เพื่อป้องกันการพังทลายของดิน
แล้วจึงหย่อนเหล็กเสริมที่ผูกเป็นโครงไว้แล้วลงไปก่อนที่จะเทคอนกรีต
เมื่อทิ้งไว้จนคอนกรีตแข็งตัวมีกำลังตามที่กำหนดแล้ว จึงขุดดินข้างในกำแพงออก เพื่อทำชั้นใต้ดิน
หรือทำการก่อสร้างส่วนอื่นต่อไป

ในปี 2546 บริษัทไม่มีรายได้จากสายงานนี้ ทั้งนี้ บริษัทเริ่มรับงานประเภทนี้ในปี 2547
ในโครงการ โรงบำบัดน้ำเสียสำแล จังหวัดปทุมธานี โดยมีสัดส่วนรายได้ประมาณร้อยละ 3.73
ของรายได้รวม บริษัทไม่มีรายได้จากสายงานนี้ในปี 2548 อย่างไรก็ตาม
รายได้ดังกล่าวมีแนวโน้มเพิ่มขึ้นเนื่องจากโครงการก่อสร้างสถานีรถไฟฟ้าใต้ดินซึ่งเป็นส่วนหนึ่งในงบประมาณก่อสร้างของงานโครงสร้างและสาธารณูปโภคพื้นฐานขนาดใหญ่
ของรัฐบาลที่จะเริ่มดำเนินการในปี 2549 - 2550 เป็นต้นไป

1.  การตลาดและภาวะการแข่งขัน

    1.  กลยุทธ์ทางการแข่งขัน

บริษัทเริ่มเปิดดำเนินการในปี 2545 เป็นต้นมา
แต่ด้วยประสบการณ์และความสามารถของผู้บริหารและวิศวกรที่อยู่ในธุรกิจงานฐานรากและงานก่อสร้างของบริษัท
ส่งผลให้ธุรกิจของบริษัทเติบโตไปได้อย่างรวดเร็วและเป็นที่ยอมรับจากลูกค้า ทั้งนี้
บริษัทมีกลยุทธ์ในการดำเนินการที่สำคัญดังนี้

1.  คุณภาพของการบริการให้เป็นไปตามมาตรฐานวิชาชีพและตามความต้องการของลูกค้า
    (Quality)

  งานฐานรากเป็นงานที่เกี่ยวข้องกับความปลอดภัยของตัวโครงสร้างจึงมีความสำคัญเป็นอย่างมาก
  ดังนั้นบริษัทจึงตั้งมาตรฐานการทำงานอย่างเคร่งครัดโดยมีขบวนการตรวจสอบเพื่อควบคุมคุณภาพงานตลอดกระบวนการ
  และมีวิศวกรดูแลประจำสถานที่ก่อสร้างเพื่อแก้ปัญหาให้ทันเวลา
  โดยการทำงานที่ผ่านมาบริษัทไม่เคยประสบปัญหาการส่งมอบงานในเรื่องของการตรวจสอบคุณภาพ
  และผู้ใช้บริการเดิมหลายรายยังกลับมาใช้บริการของบริษัทอย่างต่อเนื่องจนถึงปัจจุบัน

2.  อัตราค่าบริการที่เหมาะสม (Cost)

  บริษัทมีนโยบายไม่ตัดราคากับคู่แข่ง
  หากแต่ใช้นโยบายในการบริหารต้นทุนการบริการอย่างมีประสิทธิภาพ อาทิเช่น ผลิตอะไหล่
  วัสดุสิ้นเปลือง หรือชิ้นส่วนเครื่องจักรหลายชนิดภายในบริษัทเอง ทำให้ลดการพึ่งพิง
  ผู้ประกอบการรายอื่นและลดการนำเข้า
  ส่งผลให้บริษัทสามารถตั้งราคาที่เหมาะสมและแข่งขันได้โดยที่ยังคงรักษาอัตรากำไรขั้นต้นไว้
  นอกจากนี้บริษัทยังให้ความสำคัญกับการพัฒนาประสิทธิภาพของผู้ปฏิบัติงาน
  ซึ่งเป็นปัจจัยที่ทำให้บริษัทสามารถกำหนดอัตราค่าบริการที่สามารถตอบสนองความต้องการของลูกค้า
  และสร้างความสามารถในการแข่งขันทั้งในระยะสั้นและในระยะยาวได้

3.  การส่งมอบที่ตรงเวลา (Delivery)

  เนื่องจากงานฐานรากถือเป็นงานเริ่มต้นของงานก่อสร้าง
  หากขั้นตอนนี้ไม่ได้รับการส่งมอบที่ตรงเวลาอาจส่งผลกระทบต่อขั้นตอนงานถัดไปได้
  โดยบริษัทให้ความสำคัญในด้านนี้และมีการประสานงานของฝ่ายต่างๆ
  เป็นอย่างดีตลอดจนมีการวางแผนและติดตามการทำงานอย่างรัดกุมเพื่อให้สามารถส่งมอบงานได้ตามแผนงานที่กำหนดไว้
  ตั้งแต่บริษัทเริ่มดำเนินการมาบริษัทยังไม่เคยมีประวัติการส่งมอบงานล่าช้า
  หรือต้องเสียค่าปรับอย่างมีนัยสำคัญเนื่องจากการส่งมอบงานไม่ได้ตามกำหนดแต่อย่างใด

4.  ความหลากหลายของการบริการ (Variety of Product)

  เพื่อให้ตอบสนองความต้องการของลูกค้าได้มากขึ้น
  บริษัทมีนโยบายที่จะเพิ่มสินค้าในด้านงานฐานราก
  และรูปแบบการบริการที่เกี่ยวเนื่องให้มีความหลากหลายและครบวงจร
  โดยมีแผนจะขยายงานด้านการทำกำแพงกันดินชนิดไดอะแฟรม
  เพื่อรองรับงานก่อสร้างสำหรับโครงการรถไฟฟ้าใต้ดิน สำหรับในปี 2548
  บริษัทได้รับจ้างงานโครงการก่อสร้างหอพักนักศึกษาด้วยระบบชิ้นส่วนคอนกรีตหล่อสำเร็จรูป
  (Prefabricated Concrete System) ในโครงการตักสิลานคร จังหวัดมหาสารคาม
  ซึ่งถือเป็นโครงการแรกที่บริษัทรับจ้างก่อสร้างงานประเภทนี้
  หากประสบความสำเร็จและได้รับการยอมรับจากลูกค้า
  บริษัทก็อาจจะมีโอกาสได้รับงานดังกล่าวเพิ่มเติมในอนาคต

ด้วยกลยุทธ์การดำเนินการทั้ง 4 ข้อข้างต้นนี้
บริษัทมีอัตราประสบความสำเร็จในการเข้าประมูลงานหรือการได้งาน (Bid success rate)
ประมาณร้อยละ 25-30
ซึ่งถือได้ว่าสอดคล้องกับเป้าหมายการทำงานและกำลังการผลิตที่จะสามารถรองรับงานได้ในปัจจุบัน

1.  กลุ่มลูกค้าเป้าหมายและช่องทางการจำหน่าย

บริษัทสามารถแบ่งประเภทงานที่บริการรับจ้างได้เป็น 2 ประเภทคือ
งานจากภาครัฐบาลและภาคเอกชน
โดยงานจากภาครัฐบาลส่วนใหญ่จะเป็นโครงการที่เกี่ยวข้องกับงานโครงสร้างและสาธารณูปโภคพื้นฐาน
เช่น งานทางรถไฟยกระดับ งานทางด่วน งานสะพานข้ามแยก งานเขื่อน งานโรงไฟฟ้า
งานอาคารและสถานที่ราชการ เป็นต้น
ในขณะที่งานภาคเอกชนจะเป็นโครงการที่เกี่ยวข้องกับที่อยู่อาศัย อาคารสำนักงาน
และโรงงานอุตสาหกรรม

การรับงานของบริษัทในปัจจุบันมีการดำเนินการใน 2 รูปแบบ
คือการเป็นผู้รับเหมาช่วงโดยรับงานจากผู้รับเหมาหลัก (Main Contractor)
และการเป็นผู้รับเหมาโครงการโดยรับงานจากเจ้าของโครงการโดยตรง
ซึ่งลักษณะการรับงานในแต่ละโครงการนั้นส่วนใหญ่จะเป็นในลักษณะการรับเหมาช่วงจากผู้รับเหมาหลัก
โดยผู้ว่าจ้างส่วนใหญ่จะทำสัญญาจัดจ้างให้แก่ผู้รับเหมาหลักซึ่งจะเป็นผู้ดำเนินการจ้างผู้ประกอบการในแต่ละส่วนงานตามความเหมาะสมอีกทอดหนึ่ง
ทั้งนี้ ปัจจัยหลักที่ผู้จ้างงานพิจารณาในการเลือกให้บริษัทเป็นผู้รับงานได้แก่ ประสบการณ์
คุณภาพผลงานในอดีต ความสามารถในการส่งมอบได้ทันเวลา และราคาที่เหมาะสม

ในปัจจุบันมีผู้รับเหมาหลักอยู่หลายราย เช่น บมจ. ซิโน-ไทย แอนด์ คอนสตรัคชั่น บมจ. ช.
การช่าง บมจ. อิตาเลี่ยน-ไทย บมจ. เนาวรัตน์พัฒนาการ บมจ. เค-เทค คอนสตรัคชั่น เป็นต้น
ซึ่งบางรายจะมีผู้รับเหมาช่วงเป็นบริษัทที่เกี่ยวข้องกันที่จะช่วยสนับสนุนงานเสาเข็มเจาะให้ เช่น
บมจ. อิตาเลี่ยน-ไทย มี บจ. อิตัลไทย เทรวี่ เป็นต้น

  ---------------------- ------------ -------- ------------- -------- ------------- --------
  ประเภทการรับงาน         ปี 2546                ปี 2547                 ปี 2548        

  (หน่วย : บาท)           มูลค่า         ร้อยละ    มูลค่า          ร้อยละ    มูลค่า          ร้อยละ

  ผู้รับเหมาช่วง                                                                        

  รัฐบาล                  57,436,511   61.13    170,575,282   79.66    238,319,243   84.64

  เอกชน                  21,009,895   22.36    15,405,784    7.20     3,299,687     1.17

  ผู้รับเหมาโครงการ                                                                    

  รัฐบาล                  -            -        -             -        -             -

  เอกชน                  15,517,115   16.51    28,138,063    13.14    22,428,336    7.97

  รวมรายได้จากงานฐานราก   93,963,521   100.00   214,119,129   100.00   264,047,266   93.78

  ผู้รับเหมาโครงการ                                                                    

  รัฐบาล                  -            -        -             -        -             -

  เอกชน                  -            -        -             -        17,509,930    6.22

  รายได้จากงานก่อสร้าง      -            -        -             -        17,509,930    6.22

  รวมรายได้จากการรับจ้าง    93,963,521   100.00   214,119,129   100.00   281,557,196   100.00
  ---------------------- ------------ -------- ------------- -------- ------------- --------

ในปี 2546 2547 และ 2548
บริษัทมีสัดส่วนรายได้จากการเป็นผู้รับเหมาช่วงต่อการเป็นผู้รับเหมาโครงการโดยตรง 83:17
87:13 และ 86:14 ตามลำดับ
ซึ่งสัดส่วนรายได้ที่มาจากการเป็นผู้รับเหมาช่วงที่สูงนั้นสะท้อนถึงประเภทงานที่เป็นโครงการรัฐบาลเป็นส่วนใหญ่
ซึ่งมีฐานะทางการเงินมั่นคงและมีงบประมาณที่ชัดเจนก่อนการลงทุน
ดังนั้นแม้ว่าสัดส่วนรายได้ที่มาจากงานรัฐบาลจะค่อนข้างสูง
แต่ความเสี่ยงในการรับชำระค่าจ้างนั้นค่อนข้างต่ำ

บริษัทมีรายได้ที่มาจากลูกค้ารายใหญ่ คือ บมจ. ซิโน-ไทย เอ็นจิเนียริ่ง แอนด์ คอนสตรัคชั่น
โดยมีสัดส่วนรายได้จากลูกค้ารายนี้ร้อยละ 75.01 ร้อยละ 47.86 และร้อยละ 76.26
ของรายได้จากการรับจ้าง ในปี 2546 ปี 2547 และปี 2548 ตามลำดับ ทั้งนี้
บริษัทคาดว่าในอนาคตอันใกล้นี้บริษัทจะรับงานจาก บมจ. ซิโน-ไทย เอ็นจิเนียริ่ง แอนด์
คอนสตรัคชั่น อย่างต่อเนื่อง ซึ่งส่วนใหญ่เป็นงานโครงสร้างและสาธารณูปโภคพื้นฐานขนาดใหญ่

  ------------------------- ------------ --------- ------------- -------- ------------- --------
  (หน่วย : บาท)              2546         ร้อยละ     2547          ร้อยละ    2548          ร้อยละ

  บมจ. ซิโน-ไทย เอ็นจิเนียริ่ง    70,480,318   75.01     102,490,195   47.86    214,707,588   76.26
  แอนด์ คอนสตรัคชั่น                                                                        

  บมจ. ปตท.เคมีคอล           -            -         -             -        13,573,016    4.82

  บจ. ทีซีซี คอนสตรัคชั่น         -            -         -             -        17,509,930    6.22

  บจ. กำจรกิจก่อสร้าง          -            -         -             -        10,477,000    3.72

  บมจ. แอล.พี.เอ็น.           -            -         -             -        6,645,200     2.36
  ดีเวลลอปเมนท์                                                                           

  บจ. รวมนครก่อสร้าง          -            -         53,780,760    25.12    3,432,800     1.22
  (ประเทศไทย)                                                                           

  บจ.ไอ.เอ็ม.ซี. เอ็นจิเนียริ่ง    -            -         12,331,022    5.76     -             -

  บจ. ธนากรผลิตภัณฑ์น้ำมันพืช     15,517,115   16.51     10,664,301    4.98     -             -

  บมจ. ศุภาลัย                -            -         8,891,563     4.15     46,200        -

  บจ. วังขนายคอนสตรัคชั่น       -            -         6,080,200     2.84     1,424,000     0.51

  อื่นๆ                       7,966,088    8.48      19,881,088    9.29     13,741,462    4.89

  รวมรายได้จากการรับจ้าง       93,963,521    100.00   214,119,129   100.00   281,557,196   100.00
  ------------------------- ------------ --------- ------------- -------- ------------- --------

บริษัทมีนโยบายขยายฐานลูกค้าเพิ่มขึ้นเพื่อเพิ่มรายได้และกระจายความเสี่ยง
โดยฐานลูกค้าตั้งแต่เริ่มดำเนินการมาของบริษัทเพิ่มขึ้นจาก 5 ราย ในปี 2546 เป็น 22 ราย ณ
วันที่ 31 ธันวาคม 2548

ผลงานของบริษัทตามมูลค่างานที่เซ็นสัญญาในปี 2547

+-------------+---------------------+----------------+------+--------+
| ลูกค้า        | โครงการ             | ประเภทโครงการ  | มูลค  | ระ     |
|             |                     |                | ่างาน | ยะเวลา |
|             |                     |                | (ล้าน |        |
|             |                     |                | บาท) |        |
+-------------+---------------------+----------------+------+--------+
| บมจ.        | ศาลาว่าการ กทม 2     | เสาเข็มเจาะ     | 67   | 10/4   |
| ซิโน-ไทยฯ    | ดินแดง               | (ใหญ่)          |      | 7-6/48 |
+-------------+---------------------+----------------+------+--------+
|             | รถไฟฟ้า BTS          | เสาเข็มเจาะ     | 21   | 6/4    |
|             | ช่วงภาษีเจริญ          | (ใหญ่)          |      | 7-4/48 |
+-------------+---------------------+----------------+------+--------+
|             | สะพาน               | เสาเข็มเจาะ     | 14   | 11/4   |
|             | ข้ามแยกสุขสวัสดิ์-พระราม | (กลาง/ใหญ่)     |      | 7-6/48 |
|             | 2                   |                |      |        |
+-------------+---------------------+----------------+------+--------+
|             | สะพานข้าม            | เสาเข็มเจาะ     | 8    | 11/4   |
|             | แยกบางขุนเทียน-พระราม | (กลาง/ใหญ่)     |      | 7-2/48 |
|             | 2                   |                |      |        |
+-------------+---------------------+----------------+------+--------+
|             | โรงงานนครไทย สตริป   | เสาเข็มเจาะ     | 6    | 9/47   |
|             | มิลล์ จ. ชลบุรี         | (กลาง)         |      | -11/47 |
+-------------+---------------------+----------------+------+--------+
|             | สะพานข้า             | เสาเข็มเจาะ     | 6    | 10/4   |
|             | มแยกฉลองกรุง-สุวินทวงศ์ | (กลาง)         |      | 7-1/48 |
+-------------+---------------------+----------------+------+--------+
|             | หอควบค              | เสาเข็มเจาะ     | 4    | 3/4    |
|             | ุมการบินสนามบินสุวรรณภูมิ | (ใหญ่)          |      | 7-4/47 |
+-------------+---------------------+----------------+------+--------+
|             | โรงไฟฟ้า             | เสาเข็มเจาะ     | 2    | 9/47   |
|             | โคเจนเนอเรชั่น โกลว์   | (กลาง)         |      | -10/47 |
|             | เอสพีพี Phase 4 ระยะ  |                |      |        |
|             | 2                   |                |      |        |
+-------------+---------------------+----------------+------+--------+
| บจ.         | สถานีดับเพลิง/กู้ภัย      | เสาเข็มดินซีเมนต์  | 57   | 6/4    |
| ร           | สนามบินสุวรรณภูมิ       | (กลาง)         |      | 7-1/48 |
| วมนครก่อสร้าง |                     |                |      |        |
+-------------+---------------------+----------------+------+--------+
| บจ. ไอ เอ็ม  | โรงบำบัดน้ำเสียสำแล จ. | กำแพงไดอะแฟรม  | 8    | 9/47   |
| ซี เอ็นจิเนียริ่ง | ปทุมธานี              |                |      | -11/47 |
+-------------+---------------------+----------------+------+--------+
|             | โรงบำบัดน้ำเสียสำแล จ. | เสาเข็มเจาะ     | 4    | 3/4    |
|             | ปทุมธานี              | (กลาง/ใหญ่)     |      | 7-7/47 |
+-------------+---------------------+----------------+------+--------+
| บมจ. ศุภาลัย  | คอนโดมิเนียม ศุภาลัย    | เสาเข็มเจาะ     | 9    | 5/4    |
|             | พรีเมียร์ เพลส อโศก    | (ใหญ่)          |      | 7-7/47 |
+-------------+---------------------+----------------+------+--------+
| บจ.         | คอนโดมิเนียม เออร์บาน่า | เสาเข็มเจาะ     | 9    | 3/4    |
| เออร์บาน่า    | สาทร                | (ใหญ่)          |      | 7-6/47 |
+-------------+---------------------+----------------+------+--------+
| บจ. วังขนาย  | สะพานข้ามแยกราชบุรี    | เสาเข็มเจาะ     | 8    | 7/4    |
|             |                     | (ใหญ่)          |      | 7-5/48 |
| คอนสตรัคชั่น   |                     |                |      |        |
+-------------+---------------------+----------------+------+--------+
| บจ. เอกพิพัฒน์ | อ                   | เสาเข็มเจาะ     | 4    | 11/4   |
|             | าคารโรงเรียนวัดป่าประดู่ | (กลาง)         |      | 7-1/48 |
+-------------+---------------------+----------------+------+--------+
| บมจ.        | โรงงาน บีเฮชพี        | เสาเข็มเจาะ     | 2    | 4/4    |
| บิลฟิงเกอร์    | ประเทศไทย จ. ระยอง  | (กลาง)         |      | 7-5/47 |
+-------------+---------------------+----------------+------+--------+

ผลงานของบริษัทตามมูลค่างานที่เซ็นสัญญาในปี 2548

+-------------+---------------------+----------------+-------+--------+
| ลูกค้า        | โครงการ             | ประเภทโครงการ  | มูล    | ระ     |
|             |                     |                | ค่างาน | ยะเวลา |
|             |                     |                | (ล้า   |        |
|             |                     |                | นบาท) |        |
+-------------+---------------------+----------------+-------+--------+
| บมจ.        | รถไฟฟ้า              | เสาเข็มเจาะ     | 196   | 4/48   |
| ซิโน-ไทยฯ    | เชื่อมต่อสนามบินสุวรรณภูมิ | (ใหญ่)          |       | -ปัจจุบัน |
|             | (Airport Rail Link) |                |       |        |
+-------------+---------------------+----------------+-------+--------+
|             | ศาลปกครอง           | เสาเข็มเจาะ     | 29    | 7/48   |
|             | ถนนแจ้งวัฒนะ          | (กลาง/ใหญ่)     |       | -10/48 |
+-------------+---------------------+----------------+-------+--------+
|             | อาคาร               | เสาเข็มเจาะ     | 8     | 8/48   |
|             | โดยสารสนามบินเชียงใหม่ | (เล็ก/กลาง)     |       | -11/48 |
+-------------+---------------------+----------------+-------+--------+
|             | สถานีรถไฟฟ้าบีทีเอส     | เสาเข็มเจาะ     | 7     | 12/4   |
|             | ภาษีเจริญ             | (ใหญ่)          |       | 8-2/49 |
+-------------+---------------------+----------------+-------+--------+
|             | อา                  | เสาเข็มเจาะ     | 3     | 10/4   |
|             | คารโรงพยาบาลหนองจอก | (กลาง)         |       | 8-1/49 |
+-------------+---------------------+----------------+-------+--------+
| บจ. ทีซีซี     | หอพักนักศึกษา ตักสิลานคร | ก่อสร้างระบบ     | 164   | 10/48  |
| คอนสตรัคชั่น   |                     | Prefabricated  |       | -ปัจจุบัน |
|             |                     | Concrete       |       |        |
|             |                     | System         |       |        |
+-------------+---------------------+----------------+-------+--------+
| บมจ         | โรงงาน/ TOC Plant 1 | เสาเข็มเจาะ     | 18    | 11/4   |
| .ปตท.เคมิคอล | จ.ระยอง             | (กลาง)         |       | 8-2/49 |
+-------------+---------------------+----------------+-------+--------+
| บจ.         | อาคารเรียน มศว.      | เสาเข็มเจาะ     | 6     | 9/48   |
| ก           | ประสานมิตร           | (ใหญ่)          |       | -11/48 |
| ำจรกิจก่อสร้าง |                     |                |       |        |
+-------------+---------------------+----------------+-------+--------+
|             | อ                   | เสาเข็มเจาะ     | 4     | 5/4    |
|             | าคารสำนักงานวิทยุการบิน | (เล็ก/กลาง/ใหญ่) |       | 8-7/48 |
+-------------+---------------------+----------------+-------+--------+
| บมจ. แอล พี  | คอนโดมิเนียม แอล.     | เสาเข็มเจาะ     | 7     | 3/4    |
| เอ็น         | พี.เอ็น ปิ่นเกล้า        | (กลาง/ใหญ่)     |       | 8-6/48 |
| ดีเวลลอปเมนท์ |                     |                |       |        |
+-------------+---------------------+----------------+-------+--------+
| บจ.         | โรงงาน/ NPC Phase 3 | เสาเข็มเจาะ     | 4     | 12/4   |
| อัล          | จ.ระยอง             | (กลาง)         |       | 8-1/49 |
| สตอมเพาเวอร์ |                     |                |       |        |
| (ประเทศไทย) |                     |                |       |        |
+-------------+---------------------+----------------+-------+--------+
| กิจการร่วมค้า  | ลานคลังสินค้า          | เสาเข็มดินซีเมนต์  | 4     | 3/48   |
| เค พี        | สนามบินสุวรรณภูมิ       | (กลาง)         |       |        |
+-------------+---------------------+----------------+-------+--------+
| บจ. เ       | กำแพงป้องกันน้ำท่วม จ.  | เสาเข็มดินซีเมนต์  | 3     | 6/4    |
| ติมชัยวิศวกรรม | สมุทรสาคร            | (กลาง)         |       | 8-8/48 |
+-------------+---------------------+----------------+-------+--------+
| บจ. เวทโก้   | โรงงาน              | อัดฉีดซีเมนต์      | 2     | 10/48  |
| ไอเบล       |                     | (กลาง)         |       | -11/48 |
+-------------+---------------------+----------------+-------+--------+
| บมจ.        | ระบบท่อส่งน้ำถนนพระราม | อัดฉีดซีเมนต์      | 2     | 5/4    |
| เนา         | 2                   | (กลาง)         |       | 8-7/48 |
| วรัตน์พัฒนาการ |                     |                |       |        |
+-------------+---------------------+----------------+-------+--------+
| บมจ.        | โรงงานเมอร์เมด       | เสาเข็มเจาะ     | 0.5   | 6/48   |
| บิลฟิงเกอร์    | แมริไทมม์             | (กลาง)         |       |        |
+-------------+---------------------+----------------+-------+--------+

3.2.3 ภาวะอุตสาหกรรมและภาวะการแข่งขัน

[]ธุรกิจของงานฐานรากซึ่งประกอบไปด้วยงานก่อสร้างเสาเข็ม หรือ กำแพงดิน เป็นต้นนั้น
ขึ้นอยู่กับอุตสาหกรรมการก่อสร้างเป็นสำคัญ หลังจากประสบกับภาวะซบเซาตั้งแต่วิกฤตเศรษฐกิจในปี
2540 ภาวะการก่อสร้างมีการฟื้นตัวมาเป็นลำดับ โดยในปี 2546
พื้นที่ที่ได้รับการอนุญาตปลูกสร้างและความยาวของสิ่งก่อสร้างที่มิใช่โรงเรือนได้กลับมาสู่ระดับเดียวกันกับปี
2540

ที่มา : สำนักงานสถิติแห่งชาติ (วันที่ 15 มิถุนายน 2548 )

หมายเหตุ : ความยาวของสิ่งปลูกสร้างที่มิใช่โรงเรือนได้แก่ ถนน เขื่อน กำแพง ฯลฯ

ทั้งนี้ ในช่วง 2 ปีถึง 3 ปีที่ผ่านมางานก่อสร้างทั้งในภาครัฐและภาคเอกชนได้มีการขยายตัวเพิ่มขึ้น
โดยเฉพาะงานภาครัฐบาลซึ่งได้รับการส่งเสริมจากโครงการลงทุนในงานโครงสร้างและสาธารณูปโภคพื้นฐานต่างๆ
ซึ่งรวมถึงการขยายเส้นทางเดินรถไฟฟ้าใต้ดินและบนดิน ทางรถไฟยกระดับ ทางด่วน
ศูนย์ราชการแห่งใหม่บนถนนแจ้งวัฒนะ การก่อสร้างโรงไฟฟ้า ฯลฯ
เมื่อพิจารณาจากข้อมูลจากกระทรวงการคลัง คาดว่าระหว่างปี 2548 ถึงปี 2552
มูลค่าการลงทุนในงานโครงสร้างและสาธารณูปโภคพื้นฐานขนาดใหญ่ทั้งหมดอาจสูงถึงประมาณ 1.7
ล้านล้านบาท หรือเฉลี่ยปีละประมาณ 340,000 ล้านบาท
ในจำนวนนี้คาดว่าค่าใช้จ่ายสำหรับการก่อสร้างระบบคมนาคมและขนส่งมวลชนขนาดใหญ่เป็นร้อยละ
44 หรือ 752,000 ล้านบาทของมูลค่ารวม ทั้งนี้ ทางรัฐบาลคาดว่าจะมีการลงทุนในงานโครงสร้าง
(Civil Works) จำนวน 424,437 ล้านบาท
ซึ่งโดยเฉลี่ยแล้วมูลค่าการก่อสร้างงานฐานรากนั้นอยู่ที่ร้อยละ 4 ถึงร้อยละ 5
(เฉพาะค่าแรงและเครื่องจักร ไม่รวมวัสดุหลัก ได้แก่ เหล็กและคอนกรีต)
ของงานโครงสร้างทั้งหมด หรือประมาณ 16,977 ล้านบาท ถึง 21,222 ล้านบาทใน 5 ปี
ข้างหน้านี้

วงเงินลงทุนในโครงการลงทุนขนาดใหญ่ของภาครัฐ

+-----------------------+--------+--------+--------+--------+--------+
| (หน่วย : พันล้านบาท)     |   2548 |   2549 |   2550 |   2551 |   2552 |
+-----------------------+--------+--------+--------+--------+--------+
| คมนา                  | 35.85  | 95.03  | 179.46 | 223.88 | 217.82 |
| คมและขนส่งมวลชนขนาดใหญ่ |        |        |        |        |        |
+-----------------------+--------+--------+--------+--------+--------+
| อสังหาริมทรัพย์           | 14.81  | 54.32  | 64.06  | 57.18  | 23.43  |
+-----------------------+--------+--------+--------+--------+--------+
| ทรัพยากรน้ำ             | -      | 38.12  | 53.96  | 53.96  | 53.96  |
+-----------------------+--------+--------+--------+--------+--------+
| การศึกษา               | 0.20   | 13.98  | 27.44  | 27.43  | 27.38  |
+-----------------------+--------+--------+--------+--------+--------+
| สาธารณสุข              | 1.60   | 12.00  | 29.21  | 27.31  | 26.27  |
+-----------------------+--------+--------+--------+--------+--------+
| อื่นๆ                   | 14.83  | 41.90  | 73.39  | 96.40  | 115.57 |
+-----------------------+--------+--------+--------+--------+--------+
| รวม                   | 67.29  | 255.35 | 427.52 | 486.16 | 464.43 |
+-----------------------+--------+--------+--------+--------+--------+

ที่มา : สำนักปลัดกระทรวงการคลัง กระทรวงการคลัง (วันที่ 14 มิถุนายน 2548)

หมายเหตุ : เป็นจำนวนประมาณการเบื้องต้น
การลงทุนและตัวเลขแท้จริงขึ้นอยู่กับการอนุมัติตามมติคณะรัฐมนตรี
และค่าใช้จ่ายที่เกิดขึ้นจริงในการก่อสร้าง
ซึ่งงบประมาณลงทุนดังกล่าวอาจเปลี่ยนแปลงขึ้นกับนโยบายการลงทุนของรัฐบาล

นอกจากนี้พื้นที่ก่อสร้างในส่วนของเอกชนที่เป็นโครงการอสังหาริมทรัพย์เพิ่มขึ้นจาก 13.89
ล้านตารางเมตรในปี 2545 เป็น 22.70 ล้านตารางเมตรในปี 2547
โดยมีอัตราการเติบโตโดยเฉลี่ย (CAGR) ร้อยละ 27.84
อย่างไรก็ตามภาวะอสังหาริมทรัพย์มีแนวโน้มที่จะชะลอตัวลง
จากภาวะเศรษฐกิจที่เริ่มชะลอตัวประกอบกับการสนับสนุนจากรัฐบาลในเรื่องของการยกเว้นค่าใช้จ่าย
ภาษีต่างๆ ที่เกี่ยวข้องกับการซื้อขายอสังหาริมทรัพย์ได้หมดสิ้นไปแล้วในปี 2546

ภาวะการแข่งขัน

จากภาวะการขยายตัวอย่างต่อเนื่องของอุตสาหกรรมก่อสร้างซึ่งมาจากทั้งทางภาครัฐบาลและเอกชนในช่วง
2-3 ปีที่ผ่านมา
และยังคงมีแนวโน้มการขยายตัวสูงอย่างต่อเนื่องโดยเฉพาะอย่างยิ่งจากทางภาครัฐบาลนั้น
ส่งผลให้ภาวะการแข่งขันระหว่างผู้ประกอบการในการก่อสร้างซึ่งรวมไปถึงผู้รับเหมาทำเสาเข็มเจาะไม่รุนแรงนัก

เมื่อพิจารณาจากผู้ประกอบการเสาเข็มเจาะขนาดใหญ่นั้น ในปัจจุบันมีจำนวน 7 ราย ได้แก่ บมจ.
ไพลอน บมจ. ซีฟโก้ บจ. ไทยบาวเออร์ บจ. อิตัลไทย เทรวี่ บจ. สยามโทเนะ บจ. พร้อมมิตร
คอนกรีต และบจ. สแตนด์ไพล์ โดยบริษัทเป็นผู้ประกอบการงานฐานราก 1 ใน 3 รายใหญ่

สำหรับผู้ประกอบการรายใหม่ ๆ ที่จะเข้ามาดำเนินการนั้นจะต้องมีเงินลงทุนในการดำเนินการสูง
และคุณภาพของบุคลากรเป็นที่ยอมรับของผู้จ้างงาน
ในขณะที่ผู้ประกอบการที่ทำเสาเข็มขนาดเล็กมีเป็นจำนวนมาก และมีการใช้เงินลงทุนไม่มาก
ทำให้การแข่งขันในกลุ่มผู้รับทำเสาเข็มเจาะขนาดใหญ่มีการแข่งขันที่น้อยกว่าผู้รับทำเสาเข็มเจาะขนาดเล็ก
หรือเสาเข็มตอก

สำหรับงานปรับปรุงคุณภาพดินนั้นบริษัทเน้นในการให้บริการด้านงานอัดฉีดซีเมนต์ด้วยแรงดันสูงเป็นหลัก
โดยรวมไปถึงการทำงานเสาเข็มดินซีเมนต์ด้วยแรงดันสูงด้วยซึ่งจะให้ผลงานที่มีคุณภาพสูงกว่าการทำเสาเข็มดินซีเมนต์ด้วยแรงดันต่ำ
ในปัจจุบันจำนวนผู้ประกอบการงานเสาเข็มดินซีเมนต์ด้วยแรงดันต่ำมีอยู่หลายราย
เนื่องจากเครื่องมือ อุปกรณ์และกระบวนขั้นตอนการทำงานนั้นไม่จำเป็นต้องใช้เทคโนโลยีสูงนัก
และการลงทุนก็ค่อนข้างต่ำหากเทียบกับวิธีการอัดฉีดซีเมนต์ด้วยแรงดันสูง
ในส่วนงานอัดฉีดซีเมนต์ด้วยแรงดันสูงนั้นต้องใช้เครื่องมือ อุปกรณ์
อีกทั้งขั้นตอนและเทคโนโลยีที่สูงและเป็นความเชี่ยวชาญเฉพาะทางซึ่งจะทำให้ได้งานที่มีคุณภาพและสามารถประยุกต์ใช้ได้หลากหลายกว่า
ทั้งนี้มีผู้ประกอบการหลักเพียง 2 รายในสาขานี้ คือ บจ. ซอยล์กรีต เทคโนโลยี และบริษัท เท่านั้น

ในขณะที่ผู้ประกอบการหลักในการก่อสร้างกำแพงกันดินชนิดไดอะแฟรม นั้นมีอยู่เพียง 4 ราย คือ
บมจ. ซีฟโก้ บจ. ไทยบาวเออร์ บจ. อิตัลไทย เทรวี่ และบริษัท ทั้งนี้
เนื่องจากต้องอาศัยเครื่องมือที่มีเทคโนโลยีสูงในการก่อสร้างกำแพงกันดิน
และการก่อสร้างยังไม่เป็นที่แพร่หลายมากนัก โดยลักษณะของงานก่อสร้างที่ต้องใช้การ
ก่อสร้างประเภทนี้ ได้แก่ การก่อสร้างอาคารผู้โดยสารรถไฟใต้ดิน อุโมงค์ลอดทางแยก
และที่จอดรถใต้ดิน

1.  การจัดหาผลิตภัณฑ์หรือบริการ

    1.  กำลังการผลิต

บริษัทมีกำลังการผลิตและการใช้กำลังการผลิตจำแนกตามสายงานดังต่อไปนี้

+---------------------+---------------+-------------+-----------------+
| สายงาน              | 2546          | 2547        | 2548            |
+---------------------+---------------+-------------+-----------------+
| กำลังการผลิตเ         |               |             |                 |
| ต็มที่ (ลูกบาศก์เมตรต่อปี) |               |             |                 |
+---------------------+---------------+-------------+-----------------+
| งานเสาเข็มเจาะ       | 100,000       | 150,000     | 227,500         |
+---------------------+---------------+-------------+-----------------+
| งานกำแพงกันดิน        | -             | 5,000       | 20,000          |
+---------------------+---------------+-------------+-----------------+
| งานปรับปรุงคุณภาพดินฯ   | 120,000       | 120,000     | 120,000         |
+---------------------+---------------+-------------+-----------------+
| อัตราการใช้กำลังการผลิต |               |             |                 |
| (ร้อยละ)             |               |             |                 |
+---------------------+---------------+-------------+-----------------+
| งานเสาเข็มเจาะ       | 33.41         | 66.04       | 78.03           |
+---------------------+---------------+-------------+-----------------+
| งานกำแพงกันดิน        | -             | 79.60       | -               |
+---------------------+---------------+-------------+-----------------+
| งานปรับปรุงคุณภาพดินฯ   | 59.68         | 55.43       | 24.57           |
+---------------------+---------------+-------------+-----------------+

ณ วันที่ 31 ธันวาคม 2548 บริษัทมีเครื่องจักรจำนวน 12 ชุดสำหรับใช้ในการทำงานเสาเข็มเจาะ
ทั้งนี้บริษัทยังสามารถเช่ารถเครนเพื่อที่จะมาต่อเชื่อมกับชุดหัวเจาะที่มีอยู่เพื่อประกอบเป็นชุดเจาะได้
โดยมีเครื่องจักรสมทบที่สามารถจัดเข้าชุดทำงานได้อีก สำหรับงานกำแพงกันดิน
และงานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง (Jet Grouting)
บริษัทมีเครื่องจักรครบชุดที่ใช้ในการทำงานจำนวน 2 ชุด และ 3 ชุดตามลำดับ

โดยทั่วไปแล้วอายุการใช้งานของเครื่องจักรหลักในการทำเสาเข็มนั้นสามารถใช้งานได้ยาวนานมากกว่า
10 ปี หากมีการบำรุงรักษาที่ดีและสม่ำเสมอ ซึ่งบริษัทมีฝ่ายงานซ่อมบำรุงที่ทำหน้าที่ดูแลรักษา
และซ่อมแซมเครื่องจักรให้ใช้งานอย่างมีประสิทธิภาพตลอดเวลา
และมีวิศวกรคอยตรวจสอบสภาพเครื่องจักรอย่างสม่ำเสมอ ทั้งนี้
งานซ่อมแซมที่เกิดขึ้นในอดีตจะมีลักษณะที่แตกต่างกันไปซึ่งโดยส่วนใหญ่ฝ่ายงานซ่อมบำรุงทำการซ่อมแซมได้
แต่ก็จะมีงานซ่อมแซมบางประเภทที่อาจต้องมีการใช้บริการช่างซ่อมภายนอกด้วย
นอกจากนี้หากบริษัทมีงานซ่อมแซมจำนวนมากและต้องเร่งดำเนินการบริษัทก็สามารถใช้บริการจากช่างภายนอกได้
ซึ่งค่าใช้จ่ายดังกล่าวใน 2-3 ปี ไม่มีนัยสำคัญต่อการดำเนินการ
โดยบริษัทคาดการณ์ว่าในอนาคตอันใกล้นี้ยังไม่มีการซ่อมแซมใหญ่ของเครื่องจักรที่จะมีผลกระทบต่อค่าใช้จ่ายอย่างมีนัยสำคัญ

บริษัทมีวิศวกรผู้เชี่ยวชาญในการควบคุมดูแลจัดการโครงการงานและวิศวกรสนามรวม 10 คน
ซึ่งวิศวกรของบริษัทมีประสบการณ์ในอุตสาหกรรมโดยเฉลี่ยประมาณ 10 ปี

2.  []ขั้นตอนการรับงาน

+----------------------------------+-----------------------------------+
| การรับงานแบบรับเหมาโครงการ         | การรับงานแบบเหมาช่วง                |
+----------------------------------+-----------------------------------+

หมายเหตุ :
การเสนอราคาของการรับจ้างทำเสาเข็มส่วนใหญ่จะเป็นการเสนอราคารับจ้างทำเสาเข็มต่อต้น

สำหรับการดำเนินการตามข้างต้นนั้นบริษัทต้องมีการวางเงินประกันผลงานโดยส่วนใหญ่ผู้ว่าจ้างจะหักไว้ในสัดส่วนร้อยละ
5 จากจำนวนเงินที่จ่ายให้กับบริษัทสำหรับค่างานก่อสร้างแต่ละงวด
ทั้งนี้เมื่องานเสร็จสิ้นแล้วและมีการส่งมอบงานให้กับผู้ว่าจ้าง(และไม่มีความเสียหายเกิดขึ้นจากการทำงานของบริษัท)
บริษัทก็จะได้รับคืนเงินประกันผลงาน
นอกจากนี้เมื่องานเสร็จสิ้นแล้วบริษัทต้องออกใบรับประกันผลงาน หรือออกเป็น Maintenance
Bond ให้แก่ผู้ว่าจ้างตามระยะเวลาที่ตกลงไว้ซึ่งส่วนใหญ่จะอยู่ระหว่าง 1-2 ปี

ในการดำเนินการงานก่อสร้างตามแผนงานที่กำหนด
บริษัทมีขั้นตอนการทำงานในแต่ละสายงานดังต่อไปนี้

ขั้นตอนการทำเสาเข็มเจาะ

ขั้นตอนการทำกำแพงกันดิน

ขั้นตอนการทำงานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง

3.  การจัดหาวัตถุดิบ

วัตถุดิบหลักที่ใช้ในการทำงานฐานรากของบริษัทประกอบไปด้วย คอนกรีตผสมเสร็จ ซีเมนต์
เหล็กเส้น น้ำมันดีเซล และสารละลายพยุงหลุมเจาะ (เบนโทไนท์และโพลีเมอร์)
โดยราคาของวัตถุดิบเช่นเหล็กเส้นมีความผันผวนตามภาวะอุตสาหกรรมและอุปสงค์ของตลาด
ซึ่งในปีนี้ราคาเหล็กเส้นลดลงตั้งแต่เดือนเมษายนจนเหลือ 17,420 บาทต่อตัน ณ สิ้นปี 2548
สำหรับราคาน้ำมันดีเซลและราคาคอนกรีตได้เริ่มมีการปรับสูงขึ้นในช่วงต้นปี 2548
และรัฐบาลได้ประกาศปล่อยลอยตัวราคาน้ำมันดีเซลอย่างสมบูรณ์แบบในเดือนกรกฎาคมที่ผ่านมา

[]

สำหรับราคากลางของเบนโทไนท์และโพลีเมอร์ที่บริษัทคู่ค้าของบริษัทเสนอราคาในปี 2547
จนถึงปัจจุบัน คือราคา 6 บาทต่อกิโลกรัมและ 200 บาทต่อกิโลกรัม ตามลำดับ
สำหรับราคาของคอนกรีตได้มีการขยับตัวเพิ่มขึ้นตามราคาของน้ำมันดีเซล โดยเพิ่มขึ้นเป็น 2,590
บาทต่อลูกบาศก์เมตรในเดือนเมษายนจากเดิมประมาณ 2,410 บาทต่อลูกบาศก์เมตร
และในเดือนสิงหาคมราคาของคอนกรีตได้ปรับตัวขึ้นอีกครั้งเป็น 2,740
บาทต่อลูกบาศก์เมตรจนถึงสิ้นปี 2548 ทั้งนี้ จากข้อมูลของกระทรวงพาณิชย์
ราคาปูนซีเมนต์ปอร์ตแลนด์จากโรงงานในเขตภาคกลางมีการคงที่ที่ 2,306 บาทต่อตัน มาตั้งแต่ในปี
2547 จนถึงสิ้นปี 2548

[]

การจัดซื้อวัตถุดิบของบริษัทนั้นขึ้นอยู่กับลักษณะของงานที่รับและผู้ว่าจ้างที่มอบงาน
โดยทั่วไปแล้วหากเป็นงานที่บริษัทรับเหมาช่วง
ผู้รับเหมาหลักจะเป็นฝ่ายจัดหาวัตถุดิบหลักที่ใช้สำหรับการทำงานได้แก่ คอนกรีต ซีเมนต์ และ
เหล็กเส้น ดังนั้นบริษัทจะรับจ้างเพียงแค่ค่าแรงและค่าเครื่องจักรเท่านั้น
หากบริษัทเป็นผู้รับเหมาตรงกับเจ้าของโครงการเอง
โดยส่วนใหญ่แล้วผู้ว่าจ้างจะมอบหมายให้ทางบริษัทเป็นผู้รับภาระในการจัดหาและซื้อวัตถุดิบด้วย

ปัจจุบัน บริษัทมีการสั่งซื้อวัตถุดิบหลักทั้งหมดจากผู้จัดจำหน่ายภายในประเทศ
จึงทำให้ไม่มีความเสี่ยงจากอัตราแลกเปลี่ยนในการจัดซื้อ
(อาจมีเพียงอะไหล่เครื่องจักรซึ่งในบางครั้งจะเป็นการซื้อจากต่างประเทศและ มีมูลค่าไม่สูงนัก)
โดยนับตั้งแต่เปิดดำเนินการตั้งแต่ปี 2545 เป็นต้นมา
บริษัทไม่เคยประสบกับปัญหาภาวะการขาดแคลนวัตถุดิบแต่อย่างใด
ทั้งนี้ในกรณีที่บริษัทได้รับมอบหมายจากเจ้าของโครงการให้รับผิดชอบในการจัดหาวัตถุดิบและเป็นช่วงที่ราคาวัสดุมีความผันผวน
บริษัทมีนโยบายที่จะจัดซื้อวัตถุดิบบางรายการทันทีที่มีการตกลงรับงานกับเจ้าของโครงการเป็นที่เรียบร้อยแล้ว
เพื่อลดความเสี่ยงจากความผันผวนของราคาวัตถุดิบ
โดยที่ระยะเวลาการสั่งซื้อและการส่งมอบนั้นไม่นานโดยใช้เวลาประมาณ 3 วัน
อีกทั้งการทำงานก่อสร้างงานฐานรากของบริษัทโดยเฉลี่ยแล้วใช้เวลาทำงาน 2 ถึง 6 เดือน
จึงทำให้บริษัทไม่ต้องรับภาระความเสี่ยงจากความผันผวนของราคาหรือการขาดแคลนวัตถุดิบมากนัก
นอกจากนี้วัตถุดิบหลักที่ใช้นั้นมีผู้ประกอบการและผู้จำหน่ายเป็นจำนวนมากในประเทศ
และบริษัทมีนโยบายสร้างสัมพันธ์กับคู่ค้ามากกว่า 1 รายในแต่ละรายการของวัตถุดิบ

ทั้งนี้
ราคาน้ำมันดีเซลที่เพิ่มขึ้นตั้งแต่เดือนมีนาคมที่ผ่านมาได้ส่งผลกระทบต่อต้นทุนของบริษัทให้สูงขึ้นกว่าเดิมในอัตราร้อยละ
5 ถึงร้อยละ 7 โดยผลกระทบส่วนใหญ่ปรากฏในผลการดำเนินงานในไตรมาส 3 และ 4
อย่างไรก็ดี บริษัทมีนโยบายให้ความสำคัญและติดตามผลจากความผันผวนของราคาน้ำมันอย่างใกล้ชิด
โดยมีนโยบายในการควบคุมผลกระทบจากความผันผวนของราคาน้ำมันดีเซล

นอกจากนี้ยังมีวัตถุดิบและวัสดุสิ้นเปลืองอื่นๆ ที่บริษัทใช้ในสายงานต่างๆ
โดยที่ผ่านมาบริษัทไม่ได้ประสบกับภาวะขาดแคลนวัตถุดิบเหล่านี้
และคาดว่าบริษัทจะยังสามารถจัดหามาใช้ในงานก่อสร้างได้อย่างสม่ำเสมอและในคุณภาพตามที่กำหนด
ทั้งนี้ บริษัทมีการปรับปรุงและผลิตวัสดุบางชนิดที่ไม่ใช่ชิ้นส่วนหลักของเครื่องจักร
เพื่อใช้ในการซ่อมบำรุงและดูแลเครื่องจักร
โดยวัสดุที่ผลิตนั้นเป็นชิ้นส่วนของเครื่องจักรที่จำเป็นต้องมีการเปลี่ยนหรือซ่อมแซมตามระยะเวลาหรือการใช้งาน

ณ วันที่ 31 ธันวาคม 2548 บริษัทมีพนักงานฝ่ายก่อสร้างจำนวน 203
คนจากพนักงานทั้งหมดของบริษัทจำนวน 332 คน ในกรณีที่บริษัทมีจำนวนแรงงานไม่เพียงพอ
บริษัทสามารถที่จะว่าจ้างผู้รับเหมาช่วงต่อเพื่อรับงานได้
โดยที่ผ่านมาบริษัทได้มีการใช้บริการจากผู้รับเหมาช่วงจำนวน 3 ราย
ซึ่งมิได้เป็นบุคคลที่เกี่ยวข้องกับบริษัทแต่อย่างใด ทั้งนี้เป็นการจ้างงานค่าแรงบวกค่าวัสดุ โดยในปี
2546 ปี 2547 และ ปี 2548 บริษัทมีการจ้างงานผู้รับเหมาช่วงต่อมูลค่า 29.41 ล้านบาท 33.31
ล้านบาท และ 35.82ล้านบาท ตามลำดับ หรือคิดเป็นร้อยละ 33.50 ร้อยละ 18.58 และร้อยละ
16.62ของต้นทุนงานรับจ้างตามลำดับ
โดยมีสัดส่วนที่ลดลงอย่างต่อเนื่องทั้งนี้เป็นผลจากการที่บริษัทมีการขยายกำลังการผลิตและพนักงานก่อสร้างเพิ่มขึ้นซึ่งสามารถรองรับงานได้เองมากขึ้นตามลำดับ
ทั้งนี้
บริษัทจะจัดให้มีวิศวกรของบริษัทเข้าดูแลการทำงานของผู้รับเหมาช่วงตลอดระยะเวลาจ้างงานและตรวจรับงานก่อนการรับมอบงานทุกครั้งไป

4.  ผลกระทบต่อสิ่งแวดล้อม

บริษัทมีมาตรการในการลดผลกระทบต่อสิ่งแวดล้อมที่เกิดขึ้นจากการทำงานของบริษัท อาทิเช่น ฝุ่น
ผง เสียง การสั่นสะเทือน โดยดำเนินงานตามกฎระเบียบของหน่วยงานที่เกี่ยวข้อง เช่น
กรมโรงงานอุตสาหกรรม สังกัดกระทรวงอุตสาหกรรม
ซึ่งบริษัทได้จัดให้มีมาตรการในการป้องกันเพื่อลดผลกระทบดังนี้

  หลักปฏิบัติทั่วไป

-   บริษัทปฏิบัติตามข้อกฎหมายและปฏิบัติตามระเบียบทางด้านสิ่งแวดล้อมอย่างเคร่งครัด
    โดยมีการดูแลและควบคุมงานโดยวิศวกรและผู้เชี่ยวชาญ

-   บริษัทมุ่งที่จะป้องกันปัญหาก่อนที่จะเกิดและส่งผลกระทบต่อพนักงาน และชุมชนรอบข้าง

  ณ บริเวณเขตก่อสร้าง

-   ทีมงานผู้รับผิดชอบประจำหน่วยงานจะต้องสร้างความสัมพันธ์ที่ดีกับผู้ที่อยู่อาศัยใกล้เคียง
    เมื่อมีผู้ซักถามจะต้องสามารถอธิบายชี้แจงถึงเวลา ลักษณะ วิธีการ และขั้นตอนการปฏิบัติงาน
    รวมทั้งคอยรับฟังปัญหา คำร้องเรียนต่างๆ และนำไปดำเนินการแก้ไข

-   โครงการที่ก่อสร้างจะต้องมีรั้วล้อมรอบพื้นที่เพื่อป้องกันฝุ่นและเสียง และเพื่อความปลอดภัย
    ซึ่งโดยปกติ ผู้รับเหมาหลักจะเป็นผู้รับผิดชอบจัดทำ
    โดยทีมงานจะต้องหมั่นสังเกตและช่วยดูแลให้รั้วดังกล่าวอยู่ในสภาพที่ดีตลอดเวลา

-   จะต้องล้างล้อรถบรรทุกวัสดุอุปกรณ์ให้สะอาดก่อนที่จะออกจากหน่วยงาน
    เพื่อป้องกันเศษดินและหินปนเปื้อนถนน

-   การขนส่งวัสดุอุปกรณ์ด้วยรถ 6 ล้อ 10 ล้อ และเทรลเลอร์
    จะต้องดำเนินการในช่วงเวลาที่กฎหมายกำหนด

  ณ โรงงานซ่อมบำรุง

-   ทีมงานผู้ดูแลโรงงานจะต้องสร้างความสัมพันธ์ที่ดีกับผู้ที่อยู่อาศัยใกล้เคียง
    เมื่อมีผู้ซักถามจะต้องสามารถอธิบายชี้แจงถึงเวลา ลักษณะ วิธีการ และลักษณะการปฏิบัติงาน
    รวมทั้งคอยรับฟังปัญหา และคำร้องเรียนต่างๆ และนำไปดำเนินการแก้ไข

-   ต้องมีการดูแลรักษาความสะอาดของพื้นที่ทำงานและบริเวณโรงงานทั้งภายในและรอบนอก

-   ดูแลเครื่องจักรสม่ำเสมอ คอยตรวจสมรรถภาพส่วนต่างๆ ของเครื่องยนต์
    และสังเกตการทำงานของเครื่องจักรในเรื่องของเสียง

และที่ผ่านมาบริษัทไม่เคยมีกรณีพิพาทที่เกี่ยวเนื่องกับการทำผิดกฎเกณฑ์หรือกฎระเบียบดังกล่าวข้างต้น
ตลอดจนปัญหาเกี่ยวกับสิ่งแวดล้อมแต่อย่างใด

1.  งานที่ยังไม่ได้ส่งมอบ

ณ วันที่ 31 ธันวาคม 2548 โครงการที่ได้ลงนามสัญญาทำงานแล้วแต่ยังไม่เสร็จสิ้น
โดยสามารถสรุปได้ดังนี้

+----------------------+--------+------+------+--------+----+--------+
| ผู้จ้างงาน/ชื่อโครงการ    |   ประ  |      |      |   ราย  |    |   มูลค่า |
|                      | เภทงาน | ลักษณ | ระยะ | ได้ที่รับรู้ |    | คงเหลือ |
|                      |        | ะงาน | เวลา |   ณ    |    |        |
|                      |        |      |      |   วันที่  |    |  (บาท) |
|                      |        |      |      |        |    |        |
|                      |        |      |      |   31   |    |        |
|                      |        |      |      |        |    |        |
|                      |        |      |      | ธันวาคม |    |        |
|                      |        |      |      |   2548 |    |        |
+----------------------+--------+------+------+--------+----+--------+
|                      |        |      |      | บาท    | %  |        |
|                      |        |      |      |        |    |        |
|                      |        |      |      |        | ม  |        |
|                      |        |      |      |        | ูลค |        |
|                      |        |      |      |        | ่าง |        |
|                      |        |      |      |        | าน |        |
+----------------------+--------+------+------+--------+----+--------+
|   บมจ. ซิโน-ไทย       |        |   เส |   4  | 100,7  | 51 | 95,2   |
|   เอ็นจิเนียริ่ง แอนด์     | รถไฟฟ้า | าเข็ม | /48- | 66,374 |    | 03,626 |
|   คอนสตรัคชั่น/ Airport | ยกระดับ | เจาะ | 5/49 |        |    |        |
|   Rail Link          |        |   (  |      |        |    |        |
|                      |        | ใหญ่) |      |        |    |        |
+----------------------+--------+------+------+--------+----+--------+
|   บจ. ทีซีซี คอนสตรัคชั่น  |   อาค  |   ง  |   10 | 17,5   | 11 | 145,9  |
|   / ตักสิลานคร         | ารหอพัก | านก่อ | /48- | 09,930 |    | 90,070 |
|   จ.มหาสารคาม        |        | สร้าง | 5/49 |        |    |        |
+----------------------+--------+------+------+--------+----+--------+
|   บมจ. ซิโน-ไทย       |        |   เส |   12 | 1,2    | 17 | 6,0    |
|   เอ็นจิเนียริ่ง แอนด์     | รถไฟฟ้า | าเข็ม | /48- | 20,800 |    | 64,600 |
|   คอนสตรัคชั่น/         | ยกระดับ | เจาะ | 2/49 |        |    |        |
|   สถานีรถไฟฟ้าบีทีเอส    |        |   (  |      |        |    |        |
|                      |        | ใหญ่) |      |        |    |        |
+----------------------+--------+------+------+--------+----+--------+
|   บมจ. ปตท.เคมิคอล/   |        |   เส |   11 | 13,5   | 73 | 4,9    |
|   TOC Plant1 จ.      | โรงงาน | าเข็ม | /48- | 73,016 |    | 05,544 |
|   ระยอง              |        | เจาะ | 2/49 |        |    |        |
|                      |        |   (ก |      |        |    |        |
|                      |        | ลาง) |      |        |    |        |
+----------------------+--------+------+------+--------+----+--------+
|   บจ. อัลสตอมเพาเวอร์  |        |   เส |   12 | 1,8    | 46 | 2,1    |
|   (ประเทศไทย) /NPC   | โรงงาน | าเข็ม | /48- | 27,300 |    | 74,200 |
|   Phase3 จ. ระยอง    |        | เจาะ | 1/49 |        |    |        |
|                      |        |   (ก |      |        |    |        |
|                      |        | ลาง) |      |        |    |        |
+----------------------+--------+------+------+--------+----+--------+
| รวม                  |        |      |      |        |    | 254,3  |
|                      |        |      |      |        |    | 38,040 |
+----------------------+--------+------+------+--------+----+--------+

ณ วันที่ 31 ธันวาคม 2548 บริษัทมีโครงการที่ได้รับเอกสารสั่งจ้างแล้วแต่ยังไม่เริ่มดำเนินงาน
โดยสามารถสรุปได้ดังนี้

+----------------------------+----------+-------+----------+----------+
| ผู้จ้างงาน/ชื่อโครงการ          |   ป      |   ลักษ |   ระยะ   |          |
|                            | ระเภทงาน | ณะงาน | เวลาสัญญา |  มูลค่างาน |
|                            |          |       |          |   (บาท)  |
+----------------------------+----------+-------+----------+----------+
|   บจ. กรุงธนเอ็นยิเนียร์/       |   คลอ    |   เสา |   4      | 100      |
|                            | งระบายน้ำ | เข็มดิน | /49-5/50 | ,000,000 |
| โครงการระบายน้ำบริเวณสุวรรณภูมิ |          | ซีเมนต์ |          |          |
|   ส่วนที่ 2                   |          |   (   |          |          |
|                            |          | กลาง) |          |          |
+----------------------------+----------+-------+----------+----------+
|   บจ. เจมิไนย แอนด์          |   อาคาร  |       |   1/49   | 1        |
|   แอสโซซิเอท /              |          | เสาเข |          | ,235,000 |
|   หน่วยงานกรมราชองครักษ์      |          | ็มเจาะ |          |          |
|                            |          |   (   |          |          |
|                            |          | กลาง) |          |          |
+----------------------------+----------+-------+----------+----------+
| รวม                        |          |       |          | 101      |
|                            |          |       |          | ,235,000 |
+----------------------------+----------+-------+----------+----------+